Diari Oficial de la Generalitat Valenciana


Sumari del DOGV 7746, del 22-03-2016 (2016/1844)

RESOLUCIÓ de 8 de març de 2016, de la consellera de Justícia, Administració Pública, Reformes Democràtiques i Llibertats Públiques, per la qual es modifica la composició de la Comissió Tècnica de Coordinació per a l'elaboració d'un catàleg de vestigis relatius a la Guerra Civil i la Dictadura, en l'àmbit de la Comunitat Valenciana, als efectes previstos en la Llei 52/2007, de 26 de desembre, per la qual es reconeixen i amplien drets i s'estableixen mesures en favor dels qui van patir persecució o violència durant la Guerra Civil i la Dictadura.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7746

Data del DOGV
:   22-03-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/1844


Data del document
:   08-03-2016

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques

RESOLUCIÓ de 8 de març de 2016, de la consellera de Justícia, Administració Pública, Reformes Democràtiques i Llibertats Públiques, per la qual es modifica la composició de la Comissió Tècnica de Coordinació per a l'elaboració d'un catàleg de vestigis relatius a la Guerra Civil i la Dictadura, en l'àmbit de la Comunitat Valenciana, als efectes previstos en la Llei 52/2007, de 26 de desembre, per la qual es reconeixen i amplien drets i s'estableixen mesures en favor dels qui van patir persecució o violència durant la Guerra Civil i la Dictadura. [2016/1844]  
  
Per Resolució de 26 d'octubre de 2015, de la consellera de Justícia, Administració Pública, Reformes Democràtiques i Llibertats Públiques, es va constituir la Comissió Tècnica de Coordinació per a l'elaboració d'un catàleg de vestigis relatius a la Guerra Civil i la Dictadura, en l'àmbit de la Comunitat Valenciana, als efectes previstos en la Llei 52/2007, de 26 de desembre, per la qual es reconeixen i amplien drets i s'estableixen mesures en favor dels qui van patir persecució o violència durant la Guerra Civil i la Dictadura, l'objecte de la qual és l'elaboració, en l'àmbit de la Comunitat Valenciana, del referit catàleg, basant-se en la informació facilitada per les entitats locals, associacions que tinguen entre els seus objectius o activitats els relacionats amb la recuperació de la memòria històrica i el reconeixement de les víctimes de la Guerra Civil i del franquisme i desenvolupen les seues activitats principalment a la Comunitat Valenciana, i el conjunt de conselleries de la Generalitat.  
  
De conformitat amb el que disposa l'esmentada resolució, aquesta comissió es configura com a grup de treball adscrit a la Conselleria de Justícia, Administració Pública, Reformes Democràtiques i Llibertats Públiques, sent el seu règim jurídic el previst per als òrgans col·legiats establit en els articles 22 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
D'altra banda, per mitjà de Decret 217/2015, de 27 de novembre, del Consell, de modificació del Decret 160/2015, de 18 de setembre, pel qual s'aprova el Reglament orgànic i funcional de la Conselleria de Transparència, Responsabilitat Social, Participació i Cooperació, es va donar una nova redacció a l'article 10.2.i i a l'article 11.2.2.m del dit reglament, resultant d'aquesta modificació que, entre les funcions atribuïdes a la Direcció General de Responsabilitat Social i Foment de l'Autogovern d'aqueixa conselleria, es trobe en aquest moment la de «participar en tots aquells òrgans que, si és el cas, es creuen relatius a la recuperació de la memòria històrica, com a ferramenta per a completar la visió que ha de tindre la societat valenciana del seu autogovern». Aquesta funció s'atribueix concretament al Servei de Promoció de l'Autogovern i Dret Foral Valencià.  
  
En l'apartat tercer de la resolució de constitució de l'esmentada Comissió Tècnica de Coordinació, es va establir la composició dels seus membres que la componen, resultant necessari per les raons apuntades la seua modificació, a fi d'incorporar la persona que ocupe el Servei de Promoció de l'Autogovern i Dret Foral Valencià de la Conselleria de Transparència, Responsabilitat Social Participació i Cooperació.  
  
En funció de tot l'anterior, i en execució de les competències que tinc atribuïdes, d'acord amb el que disposa la disposició final primera del Decret 154/2015, de 18 de setembre, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, resolc:  
Modificar la composició de la Comissió Tècnica de Coordinació para a elaboració d'un catàleg de vestigis relatius a la Guerra Civil i la Dictadura, en l'àmbit de la Comunitat Valenciana, als efectes previstos en la Llei 52/2007, de 26 de desembre, per la qual es reconeixen i amplien drets i s'estableixen mesures en favor dels qui van patir persecució o violència durant la Guerra Civil i la Dictadura, incorporant la persona que ocupe el Servei de Promoció de l'Autogovern i Dret Foral Valencià, de la Conselleria de Transparència, Responsabilitat Social, Participació i Cooperació, com a vocal d'aquest.  
  
Contra aquesta resolució, que posa fi a la via administrativa, es podrà interposar un recurs contenciós administratiu en el termini de dos mesos comptats des de l'endemà de la publicació, davant el Tribunal Superior de Justícia de la Comunitat Valenciana, de conformitat amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com en els articles 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, podrà interposar-se potestativament recurs de reposició davant el mateix òrgan que va dictar l'acte que es recorre, en el termini d'un mes comptat des de l'endemà de la publicació, o qualsevol altre recurs que estime procedent per a la defensa dels seus interessos.  
  
València, 8 de març de 2016.- La consellera de Justícia, Administració Pública, Reformes Democràtiques i Llibertats Públiques: Gabriela Bravo Sanestanislao.